**DARBŲ PIRKIMO TECHNINĖ SPECIFIKACIJA**

1. **SĄVOKOS IR SUTRUMPINIMAI**

**1.1. Užsakovas** – uždaroji akcinė bendrovė „VILNIAUS VANDENYS“.

**1.2. Rangovas** – ūkio subjektas – fizinis asmuo, privatusis ar viešasis juridinis asmuo, kita organizacija ir (ar) jų padalinys įskaitant ūkio subjektus, kurių pajėgumais remiamasi, Subrangovus, darbuotojus ir kitus teisėtais pagrindais Rangovo darbų atlikimui pasitelktus asmenis.

**1.3. Sutartis** – Sutartis, sudaroma tarp Rangovo ir Užsakovo dėl Pirkimo objekto.

**1.4. Techninė specifikacija** **arba TS** – dokumentas, kuriame apibūdintas pirkimo objektas.

**1.5. Priėmimo-perdavimo aktas arba Aktas**- perdavimo–priėmimo aktas arba lygiavertis dokumentas, pasirašomas abiejų Sutarties Šalių, kuriame detaliai nurodomi Rangovo faktiškai atlikti ir Užsakovui perduodami Darbai (ar jų dalys), atitinkantys Techninę specifikaciją.

1. **PIRKIMO OBJEKTO PAVADINIMAS IR JO KIEKIAI/APIMTYS**
   1. **Esamų nuotekų valymo įrenginių ir/ar pastatų/statinių griovimo darbai Titnago g. 74, Vilnius.** (toliau - Darbai).
   2. Pirkimo objektas nėra skaidomas į pirkimo objekto dalis.

**2.3. Kiekiai/Apimtys:** Perkamas Darbų kiekis **yra konkretus.**

* **pastatų/statinių ,,nulinės" kadastrinių bylų parengimas;**
* **Esamų pastatų: Chloratorinės pastatas, Kontrolinių matavimų postas, Aušintuvai, Transformatorinė griovimas;**
* **Vandens apskaitos mazgo statinio griovimo projektavimas ir griovimas;**
* **Griovimo atliekų išvežimas/utilizavimas;**
* **Vietų, kur stovėjo nugriauti pastatai/statiniai, užpylimas gruntu, teritorijos sutvarkymas;**
* **Sklypo plano atnaujinimas.**

2.4. Rangovas visas galimas išlaidas įskaičiuoja į Darbų įkainį ir (ar) kainą. Siūlomame įkainyje ir (ar) kainoje turi būti įskaičiuotos visos Rangovo išlaidos ir mokėtini mokesčiai, būtini tinkamam Sutarties įvykdymui.

2.5. Rangovas prisiima visą riziką dėl ne nuo Užsakovo priklausančių aplinkybių, dėl kurių padidės su Sutarties vykdymu susijusios Rangovo išlaidos ir Sutarties vykdymas taps sudėtingesnis (Rangovui padidės įsipareigojimų vykdymo kaina). Darbų kaina ir (ar) įkainiai jokiais atvejais nebus didinami, išskyrus Pirkimo sąlygose nustatytus kainos ir (ar) įkainių peržiūros procedūros atvejus.

1. **REIKALAVIMAI PIRKIMO OBJEKTUI**

**Esamos situacijos aprašymas**

Šiuo metu neveikiantys **Chloratorinės pastatas, Kontrolinių matavimų postas, Aušintuvai, Transformatorinė, Vandens apskaitos mazgas** (Priedas Nr. 1), yra avarinės būklės, pastatų išorinės sienos ir stogas neatitinka keliamų STR reikalavimų, pro stogą sunkiasi vanduo. Vartai ir durys susidėvėję. Pastatų viduje sienų paviršiai neatitinka higienos normų reikalavimų, nuo sienų paviršių atsilupę dažai. Visos metalinės konstrukcijos yra stipriai pažeistos korozijos.

**Pirkimo objekto aprašymas**

Detalizuoti griovimo darbai:

|  |  |
| --- | --- |
| **Projektavimas** | * **Rangovas turės parengti Vandens apskaitos mazgo griovimo projektą/aprašą ir suderinti jį su Užsakovu.** * Rangovas turės vadovautis griovimo projektu 74TL-07-23-GP (Priedas Nr. 3), |
| **Esamų statinių nugriovimas** | Rangovas turės demontuoti esamą įrangą, vamzdynus, konstrukcijas ir nugriauti šiuos esamus pastatus/statinius ir atlikti susijusius darbus:   1. **Chloratorinės pastatas** unikalus Nr. 1398-6001-9192, Žymėjimas plane 15F1/b, neypatingas statinys, plotas 285,84 kv.m. priestatas 289,45 kv. m Bendras plotas: 575.29 kv. m;   Statinio griovimo darbai vadovautis griovimo projektu 74TL-07-23-GP (Priedas Nr. 3). Visos pastate esančios įrangos demontavimas. Metalinių konstrukcijų, vamzdynų pastato viduje demontavimas; Fekalinės kanalizacijos sandarinimas šulinyje, lietaus kanalizacijos sandarinimas, šilumos tinklų kanalo angos aklinimas, hidroizoliavimas, grunto užpylimas, teritorijos sutvarkymas.   1. **Kontrolinių matavimų postas unikalus Nr. 1398-6001-9250 neypatingas statinys**   Žymėjimas plane 24H1b. Statinio plotas 167,11kv.m  Statinio griovimo darbai vadovautis griovimo projektu 74TL-07-23-GP (Priedas Nr. 3). Visos pastate esančios įrangos demontavimas. Metalinių konstrukcijų, vamzdynų pastato viduje demontavimas. Grunto užpylimas, teritorijos sutvarkymas   1. **Aušintuvai** NT registre kilnojamas daiktas.   Statinio griovimo darbai. Metalinių konstrukcijų, vamzdynų pastato viduje demontavimas. Teritorijos sutvarkymas.   1. **Transformatorinė** unikalus Nr. 4400-0225-9580, I grupės nesudėtingas statinys statinys. Žymėjimas plane 13P1/p Plotas 16.50 kv.m,   Statinio griovimo darbai vadovautis griovimo projektu 74TL-07-23-GP (Priedas Nr. 3). Visos pastate esančios įrangos demontavimas. Metalinių konstrukcijų, vamzdynų pastato viduje demontavimas. Teritorijos sutvarkymas.   1. **Vandens apskaitos mazgas (dalinis griovimas),** vadovaujantis parengtu projektu nugriauti statinio antžeminę dalį įskaitant perdangos demontavimą, paliekant nenugriautą pamatą, lataką. Unikalus Nr. 4400-0219-2090, Žymėjimas plane 22H1p, Plotas 15,42 kv.m. |
| **Griovimo atliekų išvežimas/utilizavimas** | Rangovas turės pagal atliekų kodus išrūšiuoti statybines griovimo atliekas, iki darbų atlikimo termino pabaigos galės sandėliuoti jas statybos aikštelėje, o po to savo transportu išvežti perdirbimui, antriniam panaudojimui ar utilizavimui į licencijuotas atliekų priėmimo ir perdirbimo įmones. Rangovas Užsakovui turės pateikti pažymas apie atliekų utilizavimą. |
| **Nugriautų statinių užpylimas gruntu, teritorijos sutvarkymas** | Kanalų, duobių, griovių užpylimas lengvai besitankinančiu gruntu, teritorijos sutvarkymas, išlyginimas su žemės reljefu. |

Vykdydamas Sutartį Rangovas privalo vadovautis techninės specifikacijos reikalavimais bei kitais Lietuvos Respublikos teisės aktais, reglamentuojančiais nurodytų darbų ir projektavimo paslaugų atlikimą. Taip pat Rangovas turės:

* + 1. Gauti visus reikiamus sutikimus griovimo darbams;
    2. Atlikti visus darbus pagal šią Techninę specifikaciją;
    3. Parengti nugriautiems statiniams šių statinių išregistravimo dokumentus (išskyrus Vandens apskaitos mazgo statiniui);
    4. Atlikti statybos užbaigimo procedūras, kurios nustatytos Lietuvos Respublikos teritorijų planavimo ir statybos valstybinės priežiūros įstatyme, ir pateikti statybos užbaigimo dokumentą (pagal įgaliojimą, už statybos užbaigimo dokumentą moka Rangovas).
    5. Atnaujinti sklypo planą.

1. **DARBŲ VYKDYMO VIETA, TERMINAI IR TVARKA**
   1. **Darbų vykdymo vieta**

Vilniaus m. esamų nuotekų valymo įrenginių sklype Titnago g. 74, Vilniaus m.

* 1. **Darbų vykdymo terminas (ai)**

Rangovas darbus pradeda nuo Sutarties įsigaliojimo dienos. Projektavimo ir griovimo darbai turi būti atlikti per 2 mėn. nuo sutarties įsigaliojimo. Statybos užbaigimo procedūros įskaitant sklypo plano atnaujinimą turi būti atliktos per 3 mėn. nuo užbaigtų griovimo darbų. Apmokėjimas – 1 mėn. Sutarties galiojimo trukmė – 6 mėn. Darbų atlikimo terminas gali būti pakeistas rašytiniu Šalių susitarimu, jeigu valstybės ar savivaldos institucijų veiksmai trukdo Rangovui laiku atlikti Darbus ar atsiranda kitos nenumatytos, objektyvios aplinkybės.

* 1. **Darbų vykdymo tvarka**
     1. Atliktų darbų Aktas Užsakovui pateikiamas tik pilnai užbaigus atitinkamos žiniaraščio eilutes darbus.

1. **DARBŲ KOKYBĖ IR TRŪKUMŲ ŠALINIMAS** 
   1. Rangovas privalo garantuoti, kad Darbai bus atlikti kokybiškai, tinkamai ir laiku. Darbai atlikti nekokybiškai turi būti ištaisyti nuo Užsakovo rašytinio reikalavimo dėl trūkumų šalinimo pateikimo dienos ne vėliau kaip per 3 darbo dienas.
2. **SUTARTIES VYKDYMO METU PATEIKIAMA DOKUMENTACIJA**

Rangovas privalės pateikti ir suderinti su Užsakovu:

* 1. Per 5 (penkias) darbo dienas turi pateikti su Užsakovu suderintą Darbų atlikimo grafiką (toliau – Grafikas). Grafike detalizuoti darbai turi sutapti su Darbų kiekių žiniaraštyje nurodytais darbais ar jų grupėmis. Grafikas turi būti parengtas atsižvelgiant į šios Techninės specifikacijos reikalavimus atskirų darbų atlikimo terminams. Atskiri darbai, kurių atlikimo pradžia, pabaiga ar terminas nėra detaliai nurodyti Techninėje specifikacijoje turi būti numatyti Grafike, įvertinant Rangovo pagrįstas galimybes įvykdyti darbus Grafike numatytais terminais. Aktavimas turi būti planuojamas tą patį kalendorinį mėnesį, kurį yra baigiami atitinkamos žiniaraščio (Techninės specifikacijos Priedas Nr. 2) eilutės darbai.
  2. Parengtą griautinų pastatų/statinių projektą; ,,nulines“ kadastrinių matavimų bylas popierinėje formoje bei kompiuterinėje laikmenoje PDF formatu; atliktų darbų aktus; statybos užbaigimo dokumentus.

1. **RANGOVO IR UŽSAKOVO ĮSIPAREIGOJIMAI**

**7.1. Rangovo įsipareigojimai:**

7.1.1. Atlikti Darbus profesionaliai, kokybiškai ir laiku, vadovaujantis Sutartyje nustatyta tvarka, Lietuvos Respublikoje galiojančiais įstatymais ir kitais teisės aktais, reglamentuojančiais Darbų atlikimą.

7.2. **Užsakovo įsipareigojimai:**

7.2.1. Bendradarbiauti su Rangovu, teikiant reikalingą informaciją Sutarties vykdymo metu.

7.2.2. Priimti iš Rangovo kokybiškai atliktus Darbus, atitinkančius teisės aktų ir Techninėje specifikacijoje numatytus Darbų reikalavimus, ir tinkamai bei laiku atsiskaityti su Rangovu Sutartyje numatytomis sąlygomis.

**8. PAPILDOMA INFORMACIJA**

8.1 Darbų vykdymo metu elektros tiekimo nutraukimas technologiniam nuotekų valymo procesui, neleidžiamas.

**9. PRIEDAI**

Priedas Nr. 1. Griovimo darbų schema.

Priedas Nr. 2. Griovimo darbų žiniaraštis.

Priedas Nr. 3. Griovimo projektas.

Priedas Nr. 4. Vandens apskaitos mazgo kadastrinė byla.

Priedas Nr. 1 Griovimo darbų schema

A map of a city

Description automatically generated